Folketing
2001-01-25

Hvad mener man egentlig, at den underskrift indebærer? Hvilke forpligtelser har man, og hvis man overtræder de forpligtelser, som Kristeligt Folkeparti mener man har, hvad er da konsekvenserne? Jeg må sige, at i Dansk Folkeparti har vi bestemt ikke nogen særlig positiv holdning til det foreliggende forslag, for jeg tror faktisk ikke, at det er særlig gennemtænkt fra Kristeligt Folkepartis side. Så vil jeg lige sige vedrørende side 3, hvor der er nogle ufuldstændige oplysninger om nogle tal, at der kan jeg ikke forstå, at man ikke som ansvarligt parti her i Folketinget kan søge de oplysninger indhentet i Justitsministeriets Indfødsretskontor. Det er vedrørende tal på både det ene og det andet, hvor man skriver, at man er usikker, man ved ikke rigtig, og jeg ved ikke, hvad det er, der står, det kan hr. Jann Sjursen selv se. Jeg synes nok, det havde været klædeligt, at de tal, man omgiver sig med, er tal, man har gennemprøvet.